Danas, 29. siječnja, održava se Noć muzeja, a u Zagrebu će svi zainteresirani prijevoz do željenog muzeja, galerije, arhiva i knjižnice moći besplatno doći Uberom. Riječ je o tradicionalnom događaju u sklopu kojeg razne kulturološke institucije otvaraju svoja vrata, a traje od 18 sati do 1 sat iza ponoći.

Uz prijevoz, Uber će svoje putnike iznenaditi krafnama i vodom, a da bi se došlo do besplatne vožnje, potrebno je od 18 do 1 u noći otvoriti aplikaciju Uber te na dnu odabrati opciju “uberMUZEJI”. Potom se postavlja početna i krajnja točka vožnje (ili naziv institucije), a svaki Uberov korisnik moći će ovu pogodnost večeras iskoristiti za najviše četiri vožnje, svaka do maksimalnog iznosa od 100 kuna.

Lokacije koje su uključene u promociju: Arheološki muzej u Zagrebu, Državni arhiv u Zagrebu, Etnografski muzej, Galerija Klovićevi dvori, Hrvatski muzej arhitekture HAZU, Hrvatski povijesni muzej, Hrvatski prirodoslovni muzej, Muzej Mimara, Muzej suvremene umjetnosti, Muzej za umjetnost i obrt, Tehnički muzej Zagreb te Muzej automobila Ferdinand Budicki.

Dodatne informacije mogu se pronaći na Uberovoj stranici.